<classify> Ushindi huo wa Simba unaiwezesha timu hiyo kufikisha pointi 44, inaendelea kuwa nyuma ya Azam FC yenye pointi 45, lakini Wana lambalamba hao wamebaki na michezo miwili mkononi wakati wekundu wa Msimbazi wamebaki na mechi moja.Hata hivyo, pamoja na ushindi huo Simba bado ina nafasi finyu ya kumaliza ya pili kwani ikishinda mchezo wa mwisho itafikisha pointi 47 huku ikiombea Azam ifungwe mechi zote.Kwa mara ya mwisho Simba ilitwaa ubingwa wa Tanzania Bara katika msimu wa 201112 na tangu wakati huo haijawahi kutwaa ubingwa huo.Azam FC inahitaji pointi tatu tu ili itemize pointi 48, ambazo haziwezi kufikiwa na Simba wala timu nyingine yoyote na hivyo kuifanya kumaliza ya pili nyuma ya Yanga iliyotwaa ubingwa mapema.Katika mchezo huo, Simba ndio ilikuwa ya kwanza kufunga bao katika dakika ya 49 kupitia kwa Ibrahim Ajibu baada ya kupata pasi ya Ramadhani Singano Messi.Azam FC nao walisawazisha katika dakika ya 62 mfungaji akiwa ni Mudathir Yahaya aliyeingia kipindi cha pili baada ya kupata pasi ya Kipre Tchetche.Dakika ya 75 Singano anaifungia Simba bao la pili akipiga mpira kutoka nje ya 18 baada ya kipa wa Azam FC kutoka nje ya goli. Azam FC waliongeza nguvu baada ya kumtoa Kavumbagu na kumuingiza John Boko, lakini mabadiliko hayo hayakuisaidia timu hiyo kwani jahazi lake lilizama.Mshambuliaji Mganda wa Simba Emmanuel Okwi nusura afunge bao katika dakika ya 68 baada ya kupiga shuti lililopanguliwa kifundi na kipa wa Azam FC Aishi Manula.Kutoka Tanga kwenye uwanja wa Mkwakwani wenyeji Coastal Union walichanua na ushindi wa mabao 3-1 dhidi ya Stand United. Matokeo hayo yameifanya Coastal Union kufikisha pointi 31 ikiwa katika nafasi ya sita katika msimamo wa ligi hiyo.Huko kwenye uwanja wa Manungu Turiani, wenyeji Mtibwa Sugar walipata ushindi wa mabao 2-0 dhidi ya Ruvu Shooting.Mabao ya Mtibwa Sugar yalifungwa na Mzamiru Yassin katika dakika ya 55 na Ame Ally katika dakika ya 65. Ushindi huo unaifanya Mtibwa iliyopo katika nafasi ya saba kwenye msimamo kufikisha pointi 31.  <topic>: michezo 